**Πότε χρησιμοποιείται το τελικό -ν;**

**Το τελικό -ν παραμένει** όταν η επόμενη λέξη αρχίζει από **φωνήεν** ή από **στιγμιαίο**ή **διπλό σύμφωνο** (κ, π, τ, μπ, ντ, γκ, τσ, τζ, ψ, ξ).

**Το τελικό -ν χάνεται**όταν η επόμενη λέξη αρχίζει από **εξακολουθητικό σύμφωνο**(γ, β, δ, χ, φ, θ, μ, ν, λ, ρ, σ, ζ).

Όταν, λοιπόν, η λέξη που ακολουθεί αρχίζει από **Κ, Π, Τ, Ψ, Ξ** (**Κ**ά**Π**ο**Τ**ε **Ψ**ά**Ξ**ε) τότε, μπαίνει **ν** στο τέλος του άρθρου που είναι πριν από αυτή.

Για να αποφευχθεί η σύγχυση μεταξύ αρσενικού και ουδετέρου γένους αποφασίστηκε το τελικό -**ν**να διατηρείται **πάντα**στα **αρσενικά άρθρα και στις αντωνυμίες**.  πχ. τον αδερφό, τον πατέρα, τον βοσκό (και όχι το βοσκό), έναν γέρο (και όχι ένα γέρο)

Επίσης το **σαν**κρατάει πάντα το τελικό ν.  π.χ. Μας κοίταζε σαν χαζός.

* **Παραμένει ενίοτε** στο απαγορευτικό **μη(ν)** μπροστά από τις **μετοχές σε -οντας και -ώντας** *( μην έχοντας)* **αλλά ποτέ στις λόγιες μετοχές** (οι μη καπνίζοντες)
* **Παραμένε**ι στο αριθμητικό**εκατό(ν)**, όταν συνδυάζεται με άλλον αριθμό που αρχίζει από φωνήεν: *εκατόν επτά, εκατόν έξι  κ.λπ.*
* **Παραμένει** στην αιτιατική **μιαν**, όταν ακολουθεί λέξη που αρχίζει από α:*μιαν άλλη μέρα, μιαν αγάπη κ.λπ.*